Diari Oficial de la Generalitat Valenciana


Sumari del DOGV 9910, del 07-08-2024 (2024/8079)

ACORD de 2 d’agost de 2024, del Consell, pel qual s'autoritza una transferència de crèdit del capítol 2 al 7 en el programa 431C00 «Emergència Residencial i Funció Social» de la Vicepresidència i Conselleria de Serveis Socials, Igualtat i Vivenda per import de 600.000 euros, que implica la inclusió de dos línies de transferència a l'Institut Valencià de Finances, així com la modificació del pressupost de l'entitat. (Exp. 16.013/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9910

Data del DOGV
:   07-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8079

CVE
:   PECS-R-2822-6342

Data del document
:   02-08-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

La Vicepresidència i Conselleria de Serveis Socials, Igualtat i Vivenda, a través de la Direcció General de Vivenda té previst la implementació d'un programa de garanties dirigit a fomentar l'accés al finançament bancari destinat a l'adquisició de vivenda en la Comunitat Valenciana a aquelles persones que, d'una altra manera, estarien excloses d'este finançament a través de l'Institut Valencià de Finances.

Per això, la Vicepresidència i Conselleria de Serveis Socials, Igualtat i Vivenda a citada Conselleria proposa la inclusió en l'annex de subvencions i transferències de capital del programa 431C00 «Emergència residencial i funció social» de dos noves línies de transferència a favor de l'Institut Valencià de Finances, una amb la finalitat d'atendre l'impagament dels préstecs inclosos en el programa de garanties, per import de 500.000 euros, i una altra per a atendre els gastos de gestió de les garanties que s'atorguen per a l'adquisició de vivendes, per import de 100.000 euros.

Per al seu finançament, l´esmentada Conselleria proposa la transferència de disponibilitats existents per import de 600.000 euros, en el capítol 2 del mateix programa 431C00, que no estan subjectes a compromisos pendents ni a finançament condicionat.

A aquest efecte, i en virtut del que es disposa en els articles 21, 23 i 26 de la Llei 8/2023 de pressupostos de la Generalitat per a l'exercici 2024 a proposta de la Consellera d'Hisenda, Economia i Administració Pública, el Consell

ACORDA

*Primer*

Autoritzar una minoració de crèdit en l´aplicació pressupostària B02072364RK82901 G.431C00.2 per import de 600.000 euros.

*Segon*

Autoritzar un increment de crèdit en l´aplicació pressupostària N33932877LH85603 G.431C00.7 per import de 600.000 euros, que implica la inclusió de dos noves línies de transferència, amb les següents dades descriptives:

|  |  |
| --- | --- |
| Codi: X0146 | Denominació línia: Finançament del programa de garanties. Impagaments. |
| Import: 500.000 | Beneficiaris Previstos: Institut Valencià de Finances. |
| Mode de concessió:  Transferència a organismes i entitats de la Generalitat | Descripció i finalitat: Finançament per a atendre l'impagament dels préstecs inclosos en el programa de garanties per a adquisició de vivendes. |
| Publicar dades:  Si | Aportació Generalitat no condicionada: 500.000 euros  Aportació externa: 0,00 euros |

  

|  |  |
| --- | --- |
| Codi: X0147 | Denominació línia: Finançament del programa de garanties. Gastos de gestió. |
| Import: 100.000 | Beneficiaris Previstos: Institut Valencià de Finances. |
| Mode de concessió:  Transferència a organismes i entitats de la Generalitat | Descripció i finalitat: Finançament per a atendre els gastos de gestió de les garanties que s'atorguen per a adquisicions de vivendes. |
| Publicar dades:  Si | Aportació Generalitat no condicionada: 100.000 euros  Aportació externa: 0,00 euros |

  

*Tercer*

A conseqüència de l'apartat anterior es modifica el pressupost de l'Institut Valencià de Finances, en els termes detallats a continuació:

|  |  |
| --- | --- |
| *Pressupost IVF* | *Import* |
| Capítol ingrés: |  |
| 7. Transferències de capital |  |
| Codi de compte balanç: |  |
| A-3) Subvencions, donacions i llegats rebuts |  |
| I. Subvencions de capital de la Generalitat de l'exercici corrent | 600.000 |
| Capítol despesa: |  |
| 8. Actius financers |  |
| Codi de compte balanç: |  |
| A-5. Inversions financeres a llarg termini  5. Altres actius financers | 600.000 |

  

Ontinyent, 2 d'agost de 2024

Susana Camarero Benítez

Consellera secretària